**Ministerul Agriculturii și Dezvoltării Rurale Ministerul Sănătății**

 **Nr……………/…………………… Nr. ……………/…………..**

**ORDIN**

**pentru aprobarea procedurilor specifice privind reducerea utilizării produselor de protecţie a plantelor sau a riscurilor în anumite zone**

 Văzând Referatul de aprobare nr. AR ......................./2023 al Direcției Generale Sănătate Publică si Programe de Sănătate din cadrul Ministerului Sănătăţii,

 Având în vedere prevederile din Subsecţiunea 9: Reducerea utilizării produselor de protecţie a plantelor sau a riscurilor în anumite zone din Anexa la Hotărârea nr. 135/2019 pentru aprobarea Planului naţional de acţiune privind diminuarea riscurilor asociate utilizării produselor de protecţie a plantelor,

 În temeiul Hotărârii nr. 30/2017 privind organizarea şi funcţionarea Ministerului Agriculturii şi Dezvoltării Rurale, cu modificările şi completările ulterioare, în temeiul prevederilor art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

 ministrul agriculturii şi dezvoltării rurale și ministrul sănătății emit următorul

**ORDIN :**

**ART. 1** Se aprobă Procedurile specifice privind reducerea utilizării produselor de protecţie a plantelor sau a riscurilor în anumite zone, prevăzute în anexa care face parte integrantă din prezentul ordin.

**ART. 2** Autoritatea Naţională Fitosanitară din Ministerului Agriculturii şi Dezvoltării Rurale, direcţiile de specialitate Ministerul Sănătăţii, unităţile fitosanitare din cadrul direcţiilor pentru agricultură judeţene şi a municipiului Bucureşti, direcţiile de sănătate publică judeţene şi a municipiului Bucureşti, vor duce la îndeplinire dispoziţiile prezentului ordin.

**ART. 3** Prezentul ordin intră în vigoare în termen de 60 de zile de la data publicării.

**ART. 4** Prezentul ordin se publică în Monitorul Oficial al României, Partea I

 **Ministrul Agiculturii și Dezvoltării Rurale Ministrul Sănătății**

**Florin-Ionuț Barbu Prof. Univ. Dr. Alexandru Rafila**

**FIȘĂ DE AVIZARE INTERNĂ**

**TITLUL PROIECTULUI: ORDIN pentru aprobarea procedurilor specifice privind reducerea utilizării produselor de protecție a plantelor sau a riscurilor în anumite zone.**

|  |  |  |  |
| --- | --- | --- | --- |
| **Structura**  | **Data Solicitării Avizului** | **Data Obținerii Avizului** | **Semnătura** |
| **STRUCTURA INIȚIATOARE** |
| **Direcția Generală Sănătate Publică și Programe de Sănătate****Director General** **Dr. Amalia Șerban** |  |  |  |
| **STRUCTURI AVIZATOARE** |
| **Direcția Generală Juridică****Director General** **Ionuț – Sebastian IAVOR****Serviciul avizare acte normative** **Dana Constanța EFTIMIE** |  |  |  |
| **Secretar de Stat****Prof. Univ. Dr. Adriana PISTOL** |  |  |  |
| **Secretar General****Alexandru Mihai BORCAN** |  |  |  |

**ANEXĂ**

**Proceduri specifice privind reducerea utilizării produselor de protecţie a plantelor sau a riscurilor în anumite zone**

**Art. 1**

În înţelesul prezentei proceduri, termenii şi expresiile de mai jos au următoarele semnificaţii:

a) *zone utilizate de public sau de grupurile vulnerabile* – zonele, precum parcurile, grădinile publice, terenurile de sport și de recreere, curțile școlilor și terenurile de joacă și terenurile aflate în imediata vecinătate a instituțiilor de sănătate publică, conform descrierii de la art. 12 [alin. (3)](https://lege5.ro/Gratuit/gmzdcnzxgm/ordonanta-de-urgenta-nr-34-2012-pentru-stabilirea-cadrului-institutional-de-actiune-in-scopul-utilizarii-durabile-a-pesticidelor-pe-teritoriul-romaniei?pid=61502015&d=2020-02-26#p-61502015) lit. a) din Ordonanța de urgență a Guvernului nr. 34/2012 pentru stabilirea cadrului instituțional de acțiune în scopul utilizării durabile a pesticidelor pe teritoriul României, aprobată prin Legea [nr. 63/2013](https://lege5.ro/Gratuit/gm2dqmrwg4/legea-nr-63-2013-privind-aprobarea-ordonantei-de-urgenta-a-guvernului-nr-34-2012-pentru-stabilirea-cadrului-institutional-de-actiune-in-scopul-utilizarii-durabile-a-pesticidelor-pe-teritoriul-romaniei?d=2020-02-26), cu modificările și completările ulterioare;

*b) spaţii verzi* – tipuri de terenuri din intravilanul localităților descrise la art. 3 din Legea nr. 24/2007 republicată, privind reglementarea şi administrarea spaţiilor verzi din intravilanul localităţilor, cu modificările și completările ulterioare;

c) *pesticid* – conform definiţiei de la art. 3 lit. j) din Ordonanța de urgență nr. 34/2012 pentru stabilirea cadrului instituțional de acțiune în scopul utilizării durabile a pesticidelor pe teritoriul României, aprobată prin Legea nr. 319/2013, cu modificările şi completările ulterioare;

d) *pesticid cu risc redus* – unprodus fitosanitarprevǎzut la art. 47 alin. (1) din Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piaţă a produselor fitosanitare și de abrogare a Directivelor 79/117/CEE și 91/414/CEE ale Consiliului;

e) *utilizator profesionist* – orice persoană care utilizează pesticide în cadrul activității sale profesionale, inclusiv operatori, tehnicieni, angajatori și liber-profesioniști, atât din sectorul agricol, cât și din alte sectoare, conform definiției de la art. 3 lit. a) din Ordonanța de urgență nr. 34/2012, pentru stabilirea cadrului instituțional de acțiune în scopul utilizării durabile a pesticidelor pe teritoriul României, aprobată prin Legea nr. 319/2013, cu modificările şi completările ulterioare ;

f)„*grupuri vulnerab*ile” - persoane care trebuie avute în vedere în mod special atunci când se evaluează efectele acute și cronice ale produselor fitosanitare asupra sănătăţii. Acestea includ femeile însărcinate și cele care alăptează, feţii nenăscuţi, sugarii și copiii, persoanele în vârstă, precum și lucrătorii și locuitorii din apropiere supuși unei expuneri ridicate și îndelungate la pesticide, conform definiţiei la art. 3 pct. 14 din Regulamentul (CE) nr. 1107/2009;

g) *consilier* – orice persoană care a dobândit cunoștințe corespunzătoare și oferă consultanță în ceea ce privește gestionarea dăunătorilor și utilizarea în siguranță a pesticidelor, în cadrul exercitării unei activități profesionale sau al prestării unui serviciu comercial, inclusiv serviciile private de consultanță independentă și serviciile publice de consultanță, agenții comerciali, producătorii de produse alimentare și vânzătorii cu amănuntul, dacă este cazul, conform definiției de la art. 3 lit. c) din Ordonanța de urgență nr. 34/2012, pentru stabilirea cadrului instituțional de acțiune în scopul utilizării durabile a pesticidelor pe teritoriul României, aprobată prin Legea nr. 319/2013, cu modificările şi completările ulterioare.

**Art. 2**

(1) Tratamentul de combatere a dăunătorilor din spațiile verzi ale zonelor utilizate de public sau de grupurile vulnerabilese realizeazǎ cu înlocuitori naturali ai pesticidelor, prin măsuri biologice și prin metode alternative nechimice sau o combinaţie a acestora.

(2) În cazul în care nu se poate aplica niciuna dintre metodele de tratament specificate la alin. (1), tratamentul de combatere a dăunătorilor poate fi realizat cu:

a) produse în a căror autorizaţie este indicat termenul „neprofesioniști” la categoriile de utilizatori prevăzute la art. 31 “Conținutul autorizațiilor” alin. (4) lit. d) din Regulamentul (CE) nr. 1107/2009

b) pesticide risc redus, sau

c) pesticide omologate de Comisia Naţionalǎ de Omologare a Produselor de Protecţie a Plantelor, ca fiind potrivite acestui scop.

(3) Lista pesticidelor omologate de Comisia Naţionalǎ de Omologare a Produselor de Protecţie a Plantelor pentru tratamentul de combatere a dăunătorilor din spațiile verzi ale zonelor utilizate de public sau de grupurile vulnerabile se publicǎ pe site-ul Autoritǎții Naţionale Fitosanitare şi se actualizeazǎ ori de câte ori este nevoie.

**Art. 3**

(1) Accesul în zonele tratate cu pesticide este permis doar utilizatorilor profesioniști care au efectuat tratamentul pentru perioada indicată în instrucțiunile de utilizare ale fiecǎrui pesticid folosit.

(2) Tratamentul este anunțat de utilizatorul profesionist, prin semne speciale de avertizare, plasate în jurul zonei de aplicare ȋn care se indicǎ momentul ȋn care va fi permis accesul persoanelor în zonă, precum şi informații cu privire la acțiunile desfășurate, data efectuării tratamentului, pesticidele utilizate, concentrația soluției, perioada cât este interzis accesul populației în zona tratată, măsurile de prim ajutor recomandate de producător.

(3) Durata interdicției de intrare în zonă nu trebuie să fie mai mică decât intervalul de reintrare din certificatul de omologare, şi înscris pe eticheta pesticidului utilizat. În cazul în care nu este indicat niciun interval de reintrare, interdicția este de cel puțin 48 de ore.

(4) Zonele specifice utilizate de public sau de grupurile vulnerabile nu pot fi tratate cu pesticide care au intervale de reintrare mai mari de 48 de ore.

**Art. 4**

(1) Este interzis tratamentul spațiilor verzi din zone utilizate de public sau de grupurile vulnerabile cu pesticide având pictogramele GHS06 sau GHS08 şi clasificate cu următoarele clase si categorii de pericole pentru sănătate, prevăzute în Partea 2 din Anexa V la Regulamentul (CE) nr. 1272/2008:

a) Toxicitate acută (orală, dermică, inhalare), categoriile de pericol 1, 2, 3;

b) Sensibilizarea căilor respiratorii, categoria de pericol 1;

c) Mutagenitatea celulelor embrionare, categoriile de pericol 1A, 1B;

d) Cancerigenitate, categoriile de pericol 1A, 1B;

e) Toxicitate pentru reproducere, categoriile de pericol 1A, 1B;

f) Toxicitate asupra unui organ ţintă specific – o singură expunere, categoria de pericol 1;

g) Toxicitate asupra unui organ ţintă specific – expunere repetată, categoria de pericol 1.

**Art. 5**

(1) Comisia Naţionalǎ de Omologare a Produselor de Protecţie a Plantelor poate acorda derogări de utilizare a unor pesticide omologate care nu se află pe lista prevǎzutǎ la art. 2 alin. (3) pentru combaterea dăunătorilor din zone utilizate de public sau de grupurile vulnerabile pe suprafeţe limitate şi pe duratǎ limitatǎ, doar în următoarele cazuri specifice:

a) protecția şi conservarea arborilor declarați monumente ale naturii sau a siturilor naturale și peisagistice, în sensul legislației privind protecția naturii;

b) combaterea plantelor care prezintă un risc pentru sănătatea umană .

(2) În cazul în care se utilizează pesticidele prevǎzute la alin. (1), utilizatorul profesionist trebuie să depunǎ la Comisia Naţionalǎ de Omologare a Produselor de Protecţie a Plantelor avizul unui consilier, care să conțină:

a) măsurile propuse de atenuare a riscurilor, pentru a proteja sănătatea umană;

b) durata maximă care trebuie respectată între aplicarea produsului pentru protecția plantelor și accesul persoanelor în zona pe care a fost aplicat;

**Art. 6**

(1) În vederea reducerii riscurilor pentru sănătatea umană, animală și pentru mediu, aplicarea pesticidelor se realizează prin:

a) folosirea unor metode de prevenire a devierii pesticidelor în zone sau pe obiecte care nu sunt vizate de tratamente;

b) planificarea tratamentelor cu pesticide, luând în considerare în mod corespunzător momentele în care oamenii şi animalele nu vor fi prezenți în zonǎ.

(2) Este interzisă aplicarea pesticidelor pe suprafețe dure sau alte suprafețe exterioare care nu sunt utilizate pentru cultivarea plantelor.

**Art. 7**

(1) Orice utilizator profesionist care aplică pesticide în zone utilizate de public sau de grupurile vulnerabile trebuie ca pentru fiecare tratament să solicite  o aprobare de la direcția pentru agricultură  județena-unitatea fitosanitară judeteană și sau a municipiului București pe al cărui teritoriu arondat se găseste zona utilizată de public sau de grupurile vulnerabile și să prezinte documente din care să rezulte:

a) culturile din zona specifică și nevoia de protecție a plantelor;,

b) denumirea pesticidelor și cantitățile utilizate;

c) detalii privind zona afectată si suprafața ce urmează a fi tratatǎ;

d) informații cu privire la perioada şi intervalul orar al zilelor în care se va efectua tratamentul;

e) măsurile de control al riscurilor;

f) avizul consilierului, în cazul în care sunt aplicate pesticide pentru a căror utilizare a fost acordată derogare de catre Comisia Naţionalǎ de Omologare a Produselor de Protecţie a Plantelor , în condiţiile stabilite la art. 5 alin. (1).

(2) Cererile se depun, cucel puțin 7 zile calendaristice înainte de ziua ȋn care se intenționează aplicarea pesticidelor.

(3) În termen de 7 zile calendaristice de la depunerea cererii, direcția pentru agricultură județeană - unitatea fitosanitarǎ județeanǎ și a municipiului București, va comunica în scris decizia privind aprobarea sau neaprobarea aplicǎrii pesticidelor, menționând inclusiv măsurile specifice care trebuie luate pentru avertizarea în timp util a rezidenților și a trecătorilor.

**Art. 8**

(1) Proprietarii și administratorii de spații verzi sunt obligați sǎ deținǎ un registru cu tratamentele efectuate în zonele utilizate de public sau de grupurile vulnerabile care conţine următoarele informaţii:

a) data și locul tratamentelor;

b) denumirea pesticidelor şi cantitǎțile utilizate;

c) dimensiunea suprafețelor tratate;

d) dǎunǎtorii vizaţi de tratament;

f) speciile de plante tratate .

(2) Proprietarii și administratorii de spații verzi  informează ȋn scris direcţia de sănătate publică judeţeanǎ sau a municipiului Bucureşti, pe al cǎrui teritoriu arondat se gǎseşte zona utilizatǎ de public sau de grupurile vulnerabile, cucel puțin 4 zile înainte de ziua ȋnceperii tratamentelor, indicând informațiile prevǎzute la alin. (1) lit. a)-c).